
Az egységes választói névjegyzékről szóló törvény 14. szakasza 1. bekezdése, valamint a 15. és 21. szakasza (Szerb Köztársaság Hivatalos Közlöny 4/2009, 99/2011, 44/2024 és 96/2025 szám) továbbá az egységes választói névjegyzékről szóló törvény végrehajtására vonatkozó útmutató 9. és 10. pontja szerint (SZK Hivatalos Közlöny 15/2012, 88/2018, 67/2020, 41/2021, 90/2021, 16/2022, 34/2024, 44/2024, 4/2026, és 16/2026 szám) és a parlamenti képviselők megválasztására irányuló választások kiírásáról szóló határozat (SZK Hivatalos Közlöny 85/2026 szám) alapján Nagykikinda város Városi Közigazgatási Hivatala értesíti a polgárokat

NAGYKIKINDA VÁROS TERÜLETÉRE VONATKOZÓ 
EGYSÉGES VÁLASZTÓI NÉVJEGYZÉK RÉSZÉBE 
VALÓ BETEKINTÉSRŐL

Az egységes választói névjegyzék Nagykikinda város területére vonatkozó része Nagykikinda város Városi Közigazgatási Hivatalában, a 67-es számú irodában tekinthető meg a Szerb önkéntesek tere 12 szám alatt, munkanapokon 8:00 órától 15:00 óráig illetve szombati napon 8:00 órától 13:00 óráig. A választópolgár kérésére a választói névjegyzék ügyével megbízott dolgozó ellenőrizni fogja a választópolgár státuszát és a bejegyzett adatok pontosságát.

Az egységes választói névjegyzékbe való betekintés alkalmával észlelt hiányosságok után az érintett választópolgár kérelmet nyújthat be a névjegyzékben feltüntetett adatok változtatásához (bejegyzéshez, módosításhoz, kiegészítéshez, javításhoz vagy törléshez) a Városi Közigazgatási Hivatalnál.

A választópolgárok a választói névjegyzék lezárása napjáig kérelmezhetik a névjegyzékbe való bejegyzést vagy törlést, a választói névjegyzékben feltüntetett adatok módosítását illetve kiegészítését. A végzéseket a választói névjegyzék lezárásáig a Városi Közigazgatási Hivatal hozza meg, a választói névjegyzék lezárása után egészen 72 órával a választás napját megelőzően az Államigazgatási Minisztérium.

Külön felhívjuk azon kiskorú polgárok figyelmét, akik a választások napjáig, 2026. október 26-ig nagykorúak lesznek, hogy a valasztói névjegyzékbe való betekintéssel ellenőrizzék le, hogy szerepel-e nevük az egységes választói névjegyzék Nagykikinda város területére vonatkozó részében.

A belső menekülteket a választói névjegyzékbe azon a helyen veszik fel, ahol ebben a státuszban regisztrálták őket. A belső menekültek névjegyzékének módosításáról a Városi Közigazgatás dönt a választói névjegyzék véglegesítéséig.

A választóknak jogukban áll legkésőbb öt (5) nappal a választói névjegyzék véglegesítése előtt kérelmet benyújtani a Városi Közigazgatáshoz, hogy a választói névjegyzékbe vegyék fel azt az információt, hogy a választói névjegyzékben az országban található lakóhelyük szerint fognak szavazni a közelgő választásokon.

A külföldön élő választóinak jogukban áll legkésőbb öt (5) nappal a választói névjegyzék véglegesítése előtt a Szerb Köztársaság diplomáciai vagy konzuli képviseletén keresztül kérelmet benyújtani, hogy a választói névjegyzékbe vegyék fel azt az információt, hogy a közelgő választásokon külföldön fognak szavazni. Az ilyen kérelemről a választói névjegyzék lakóhelye szerinti Városi Közigazgatás dönt.

Az Államigazgatási Minisztérium a választói névjegyzéket tizenöt (15) nappal a választások előtt lezárja és végzéssel határozza meg a szavazópolgárok számát minden szavazóhelyre vonatkozóan.

A polgárok betekintést szerezhetnek a választói névjegyzékbe za Államigazgatási és Helyi Önkormányzati Minisztérium https://upit.birackispisak.gov.rs. hivatalos internetes oldalán is.

